31996R1476
L 188/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1476/96 НА КОМИСИЯТА
от 26 юли 1996 година
за откриване на квоти за внос на текстилни продукти от категории 87 и 109 с произход от Северна Корея и за изменение на приложения IV и V към Регламент (EО) № 517/94 на Съвета относно общите правила за внос на текстилни продукти от някои трети страни
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (EО) № 517/94 на Съвета от 7 март 1994 г. относно общите правила за внос на текстилни продукти от някои трети страни, които не са обхванати от двустранни споразумения, протоколи или други договорености или от други специфични правила на Общността за вноса (1), последно изменен с Регламент (EО) № 538/96 (2), и по-специално член 3, параграф 3 и член 5 във връзка с член 25, параграф 4 от него,
като има предвид, че член 3, параграф 3 от Регламент (EО) № 517/94 предвижда, че вносът на текстилните продукти, посочени в приложение V, произхождащи от упоменатите в същото приложение страни, могат да бъдат внасяни на територията на Общността само при наличието на пределни годишни количества, определени в съответствие с процедурата, предвидена в член 25;
като има предвид, че в Комисията са постъпили искания от три държави-членки за въвеждането на пределни количества за внос на продукти от категории 87 (ръкавици, ръкавици без пръсти и ръкавици с един пръст, различни от трикотажните или плетените) и 109 (насмолени брезенти, платна за лодки, покривала, тенти и външни щори), произхождащи от Северна Корея (изброени в приложение V към Регламент (EО) № 517/94), с оглед да се изпълнят изискванията на пазара; като има предвид, че след обсъждания в рамките на комитета, създаден съгласно член 25 от Регламент (ЕО) № 517/94, беше сметнато за уместно в светлината на ситуацията в текстилната промишленост в Общността да се определят на пределни годишни количества за внос на продукти от категории 87 и 109, произхождащи от Северна Корея, съответно от 5 и 10 t, които ще започнат да се прилагат от датата на влизане в сила на настоящия регламент; като има предвид, че приложения IV и V към Регламент (ЕО) № 517/94 следва да бъдат съответно изменени; като има предвид, че въпросните квоти трябва да се администрират в интерес на правната сигурност в съответствие в член 17 от посочения регламент;
като има предвид, че посочените мерки са в съответствие със становището на комитета, създаден с Регламент (EО) № 517/94,
ПРИЕ НАСТОЯЩИЯ РЕГЛАМЕНТ:
Член 1
Вносът в Общността на текстилни продукти от категории 87 и 109, произхождащи от Северна Корея, не може да превишава пределните годишни количества съответно от 5 и 10 t.
Предвидените по-горе пределни количества се администрират съгласно член 17 от Регламент (ЕО) № 517/94 на Съвета.
Член 2
Приложения IV и V към Регламент (EО) № 517/94 се изменят, както е посочено в приложението към настоящия регламент.
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 юли 1996 година.